stanford-oval/wikipedia huggingface dataset:
Ukulele
Ukuleletyypit > Ukulelen muunnelmia sekä samankaltaisia soittimia

Banjoukulele eli banjolele on 1910-luvulla kehitetty soitin, jossa on suhteellisen voimakas ääni. Siinä on pieni kaula ja sen pyöreässä rungossa on metallia. Kannen tilalla olevan kalvon resonointi saa aikaan banjomaisen soinnin. Resonaattoriukulelen soittoa voimistaa metallinen kansirakenne. Taropatchin voimakkaampi ääni syntyy parikielien ansiosta. Myös sähköukuleleja valmistetaan paljon. Kitaralele ja harppulele ovat syntyneet kun ukulele on yhdistetty toiseen kielisoittimeen. Tahitilaisessa ukulelessa ei ole kaikukoppaa ja se on koverrettu yhdestä puusta. Soitin muistuttaakin enemmän banjoa.
Rakenne ja valmistus

Ukuleleja valmistetaan kokopuusta, laminaatista ja muovista. Tavallisimmat puulajit ovat mahonki, kuusi, vaahtera, koa, kirsikka, ruusu, eben, leppä, akaasia ja mango. Laminaatista ja muovista valmistetut ukulelet ovat edullisempia kuin kokopuiset ja kokopuukantiset instrumentit, mutta äänen laatu kokopuusoittimissa on yleensä parempi. Kaikki keskihintaista halvemmat ukulelet tehdään Kaukoidässä. Laadukkaimmat puusoittimet valmistetaan Havaijilla, Yhdysvalloissa ja Euroopassa.
Ukulelen kielet tehdään nailonista ja muista muoviseoksista. Sitä ennen kielet tehtiin suolesta, etenkin kissan suolesta.
Ukulelen valmistajia on tuhansia, joista yleisesti tunnetuimpia tehdassoittimia ovat esimerkiksi Kala, Lanikai, Pono, Bruko ja Mahimahi. Arvostettuja kalliiden soittimien valmistajia ovat esimerkiksi Kanilea ja Martin.
Soittaminen

Ukulelea soitetaan näppäilemällä kieliä sormilla, mutta myös plektraa voi käyttää. Äänen korkeutta säädellään valitsemalla soitettava kieli sekä lyhentämällä sen soivaa pituutta painamalla otelaudalla olevien nauhojen välistä. Koska ukulelen ääni on melko hiljainen, sen ääntä voidaan haluttaessa vahvistaa esimerkiksi ulkoisella kondensaattorimikrofonilla.
Viritykset

Äänitiedostojen kuunteluohjeet
Sopraano-, konsertti- ja tenoriukulelet viritetään yleensä C-duuriin, alhaalta ylös joko g¹–c¹–e¹–a¹ (korkea g) tai g–c¹–e¹–a¹ (matala g). Tämä vastaa tavallisen kuusikielisen kitaran neljän ylimmän kielen (d–g–h–e¹) säveliä viidenneltä nauhalta otettuna[lähde? ], joten kitaran sointuotteita on helppo soveltaa ukulelen soittoon. Neljäs (alin) kieli viritetään yleensä yläoktaaviin kun ukulelella kompataan sointuja ja alaoktaaviin kun sillä soitetaan melodiaa.  Aiemmin, varsinkin vaudeville-kokoonpanoissa, esiintyi myös virityksiä kokosävelaskelta ylemmäs D-duuriin: a¹–d¹–fis¹–h¹. Tätä viritystä voidaan käyttää sopraano- ja konserttiukulelessa, mutta ei yleensä tenoriukulelessa.
Baritoni, joka kehitettiin 1950-luvulla viritetään yleensä G-duuriin kuten kitaran neljä ylintä kieltä, ja taas neljäs kieli d joko alaoktaaviin tai oktaavia ylemmäs. 1920-luvulla kehitetty tenori on malleista nykyään ehkä yleisin ja se voidaan virittää joko C-duuriin tai G-duuriin. Bassoukulelessa on sama viritys kuin bassokitarassa.
Aiheesta muualla

Kuvia tai muita tiedostoja aiheesta Ukulele Wikimedia Commonsissa
Yhdysvaltalaisen nuottivihon kansi vuodelta 1920
Tenori-, konsertti- ja sopraanoukulelet kitaran rinnalla
Hogu

Viralliset WTF:n hogu, kyynärvarsisuojukset sekä säärisuojukset.
Hogu on taekwondossa käytettävä suojaväline, jota käytetään sparrauksessa. Suomeksi käännettynä hogu tarkoittaa rintaa tai rintasuojusta.
Heinolan vaneritehdas

Heinolan vaneritehdas oli Heinolassa Tommolan teollisuusalueella, Maitiaislahden rannalla sijainnut UPM-Kymmene Wood Oy:n viimeksi omistama vaneritehdas joka lopetti toimintansa vuonna 2009. Vuonna 2016 tehtaan kiinteistöt ja maa-alueet myytiin, jonka jälkeen se on toiminut yrityspuistona.
Historia

Tehtaan rakennuttanut Heinolan Faneeri oy perustettiin 1929. Vaneritehdas valmistui 1931, mutta perustajayhtiö meni konkurssiin samana vuonna, ja sen omistajaksi tuli saman vuoden aikana J. A. Zachariassen & Co. Tehdas rakennettiin uudelleen 1969 tapahtuneen tulipalon jälkeen, ja se siirtyi vuonna 1975 Zachariassenilta Enso-Gutzeit Oy:lle ja vuonna 1990 Schauman Wood Oy:lle. UPM-konsernin osaksi tehdas tuli 1996. UPM lopetti vuonna 2010 Heinolassa sijainneen sahansa ja vaneritehtaan. Vaneritehdas oli seisoksissa jo vuoden 2009 alusta lähtien. Viime vaiheessa vaneritehtaalla oli 212 työntekjää ja sahalla 77 työntekijää. Samassa yhteydessä UPM lopetti myös Kaukaan vaneritehtaan Lappeenrannassa ja Parkanon jalostetehtaan. Vuoden 2010 jälkeen koneet poistettiin tehtaasta, ja sieltä purettiin rakennuksia, koska ne olivat huonon kunnon takia turvallisuusriski. Muun muassa vaneritehtaan hautomoaltaan katto purettiin, ja tukkinosturien hydrauliikkaöljystä saastunut pohjasedimentti poistettiin.
Tehtaan kiinteistön ja maa-alueet myytiin vuonna 2016 Faneerin Kiinteistöt oy:lle, jolle siirtyivät myös vuokra- ja yhteistyösopimukset. Siellä toimi tuolloin muun muassa Peltosen suksitehdas, joka on edelleen sen suurin toimija. Kaupan jälkeen se on jatkanut toimintaa Faneerin Rannan Business Park yrityspuistona, jolla on 23 000 m² lämmitettyä teollisuus-, tuotanto- ja liiketilaa, 15 hehtaaria aidattua maata, ja yli 25 yritystä.
Aiheesta muualla

Pörssitiedon artikkeli Heinolan Faneeri Oy:stä
Hohe Mut

| Hohe Mut |
| --- | --- |
Paikkakunta::  Kühtai in Tirol, Itävalta
Vuori:: Zwölferkogel
Naiset
Suurpujottelu
Lähtö:: 2 361 m
Maali:: 1 986 m
Korkeusero:: 375 m
1. MC-kilpailu:: 28.12.2014
Pujottelu
Lähtö:: 2 155 m
Maali:: 1 956 m
Korkeusero:: 199 m
1. MC-kilpailu:: 29.12.2014
Hohe Mut on laskettelurinne Kühtai in Tirolissa Itävallassa. Rinteessä järjestettiin ensimmäiset alppihiihdon maailmancupin kilpailut, kun ne jouduttiin siirtämään lumenpuutteen takia Semmeringistä.
Kühtai in Tirol on suosittu koko perheen laskettelukeskus ja sen on kuuluisa pitkästä valaistusta rinteestään.
Heksyyliamiini

| Heksyyliamiini |
| --- | --- |

Tunnisteet
IUPAC-nimi:  1-Aminoheksaani
CAS-numero:  111-26-2
PubChem CID:  8102
Ominaisuudet
Molekyylikaava:  C6H15N
Moolimassa:  101,19 g/mol
Ulkomuoto:  Väritön neste
Sulamispiste:  –22,9 °C
Kiehumispiste:  131–132 °C
Tiheys:  0,77 g/cm3
Liukoisuus veteen:  veteen 1,2 g/100 ml
Heksyyliamiini eli n-heksyyliamiini on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan väritöntä nestettä. Sen kemiallinen kaava on C6H15N ja rakennekaava CH3(CH2)5NH2. Heksyyliamiinista käytetään myös nimiä 1-heksyyliamiini ja 1-aminoheksaani.
Heksyyliamiinin moolimassa on 101,19 g/mol, sulamispiste –22,9 °C, kiehumispiste 131–132 °C, tiheys  0,77 g/cm3,  leimahduspiste 29 °C (o.c.) ja CAS-numero 111-26-2. Aine on myrkyllistä vesieliöille. Heksyyliamiini on keskivahva emäs.
Aiheesta muualla

Heksyyliamiinin kansainvälinen kemikaalikortti
PubChem: Hexylamine (englanniksi)
Human Metabolome Database (HMDB): Hexylamine (englanniksi)
Kyoto Encyclopedia of Genes and Genomes (KEGG): Hexylamine (englanniksi)
ChemBlink: Hexylamine (englanniksi)
Heinolan seminaari

Heinolan seminaarin 1901 valmistunut päärakennus vuonna 2019.
Heinolan seminaari oli vuonna 1899 Heinolaan perustettu opettajaseminaari, josta valmistui alkujaan naisopettajia. Se perustettiin Mikael Soinisen johdolla. Ensimmäiset 35 opettajaa valmistuivat 1903.
Seminaarin paikaksi valittiin Heinola, joka pienenä syrjäisenä paikkakuntana katsottiin sopivan rauhalliseksi seminaaria varten. Seminaarin toiminta alkoi elokuussa 1899 alakansakoulun tiloissa ja siirtyi valmistuneeseen päärakennukseen 1901. Sotien jälkeen mukaan tuli myös miesopettajien koulutus.
Heinolan seminaarin 1939 valmistunut uusi päärakennus.
Seminaarialue sijaitsee Perspektiivin eli Heinolan maaherranpuiston päässä. 1800–1900-luvun vaihteen tienoilla rakennettuun suojeltuun yliarkkitehti Jac. Ahrenbergin suunnittelemaan rakennuskokonaisuuteen kuuluu päärakennuksen lisäksi johtajan asuinrakennus ja talousrakennuksia. Alueella on lisäksi uudempia rakennuksia, kuten funktionalistinen uusi seminaarirakennus (1939), jonka on suunnitellut rakennushallituksen arkkitehti Selim Savonius, arkkitehti T. Salervon suunnittelema oppilasruokala (1931) ja Bertel Saarnion suunnittelema 1957 valmistunut harjoituskoulu. Kokonaisuuteen kuuluu 1800-luvun loppupuolella rakennettu nykyisin musiikkiopiston käytössä oleva kortteli, jossa alkujaan toimi seminaarin harjoituskoulu. Suunnitelmat vihannestarhoille ja puutarhoille laati puutarhuri M. G. Stenius 1902.
Seminaarin toiminta päättyi, kun opettajankoulutus siirtyi yliopistojen vastuulle. Viimeiset opettajat valmistuivat Heinolasta 1972, jolloin seminaarista oli valmistunut 3 554 kansakoulunopettajaa. Sen jälkeen tiloissa toimi 1972–1998 kouluhallituksen kurssikeskus opettajien jatkokoulutusta varten. Kurssikeskukselle valmistui 1979 punatiilinen asuntola. Tiloissa toimi 1998–2010 opetusalan koulutuskeskus Opeko, ja sitten Educode Oy vuoden 2013 alkuun. Sen jälkeen tilat osti kiinalaistaustainen Fin-China Business Center, jonka tarkoituksena oli järjestää terveydenhuollon ammattilaisten koulutusta, mutta toiminta ei käynnistynyt, ja rakennukset jäivät tyhjilleen. Syksyllä 2019 ely-keskus on edellyttänyt, että kylmilleen jätettyihin rakennuksiin tulee lämmitys.
Kouluperinne Heinolan seminaarin alueella jatkuu. Heinolan seminaarin vuonna 1939 valmistuneen uuden päärakennuksen länsipuolella sijainneesta korttelista (Maaherrankatu 13) purettiin 1950-luvulta peräisin ollut Seminaarin koulu. Tilalle rakennettiin vuosina 2019–2021 arkkitehtitoimisto Lahdelma & Mahlamäen suunnittelema uudisrakennus Heinolan lukiolle. Lukio-opetus aloitettiin uudisrakennuksessa syyslukukaudella 2021.
Kirjallisuutta

Heinolan seminaari 1899–1909: 10-vuotiskertomus, 1909
Yrjö Paalanen, Hilkka Ahomäki, Matilda Sirkkola (toim.): Heinolan seminaari 1899–1949. Muistojulkaisu. Valistus, 1949
Heinolan seminaari 1899–1972, Heinolan seminaarin seniorit r.y., 1972
Aiheesta muualla

Kuvia tai muita tiedostoja aiheesta Heinolan seminaari Wikimedia Commonsissa
Heimo (albumi)

| Heimo Uusi Fantasia |
| --- | --- | --- |

Studioalbumin tiedot
 Julkaistu: 10. marraskuuta 2010
 Formaatti: CD, LP
 Tuottaja(t): Uusi Fantasia
 Tyylilaji: synthpop, dub, disko, soul, funk
 Levy-yhtiö: Celebrities
Listasijoitukset
  11.
Uuden Fantasian muut julkaisut
| Top Ten 2004 | Heimo 2010 |   |
Heimo on elektronista musiikkia esittävän Uusi Fantasia -yhtyeen toinen studioalbumi. Sen julkaisi Celebrities Records 10 marraskuuta 2010. Kappaleesta "Liian myöhään" on julkaistu musiikkivideo.
Albumi ylsi Suomen virallisen listan sijalle 11.
Kappaleet

Super Light Beer – 3.11
Barefoot Not Naked – 3.57 (mukana Eirik Bøe)
Valaanretki – 6.57
Growing Pain – 3.30 (säv. mukana Paula Vesala)
Marsipaanitanssi – 4.42
Liian myöhään – 3.30 (mukana Freeman)
Rhinocerus Ten-Rock – 5.02
Ghost of Cosmos – 5.29 (mukana Jimi Tenor)
Hiljainen hiihtäjä – 3.06
Heimo ihminen – 5.59 (mukana Suad Khalifa)
Sandron kulma – 4.41
Arvostelut

Rumba:
Soundi:
Henry Cecil Bovell

| Henry Cecil Bovell> Henkilötiedot |
| --- | --- |
Syntynyt: 4. tammikuuta 1893 Barbados
Kuollut: 31. maaliskuuta 1963 Warminster, Yhdistynyt kuningaskunta
Sotilashenkilö
Palvelusmaa(t):   Yhdistynyt kuningaskunta
Palvelusvuodet:  1905-1947
Komentajuudet:  HMS Norfolk HMS Vindictive HMS Argus HMS Victorious  Rosythin laivastoasema
Taistelut ja sodat:  Ensimmäinen maailmansota Itämeri Toinen maailmansota
Sotilasarvo:  vara-amiraali (engl. Vice Admiral)
Kunniamerkit:  CBE (14.10.1941 Bismarck) DSO (10.11.1942 Pedestal)
Henry Cecil Bovell (4. tammikuuta 1893 – 31. maaliskuuta 1963) oli Britannian kuninkaallisen laivaston vara-amiraali.
Hän syntyi 4. tammikuuta 1893 Barbadoksella Länsi-Intian saaristossa. Hänen isänsä oli Sir Henry A. Bovell.
Bovell liittyi laivastoon 1905 ja kävi Osbornen ja Dartmouthin laivastoakatemioita. Hän aloitti 1910 laivapalveluksensa HMS Lord Nelsonilla. Hän suoritti tykistöopinnot 1917 ja jatkoi sitten laivuepalvelusta HMS Vampirella.
Hänet ylennettiin kontra-amiraaliksi 8. tammikuuta 1944, ja hän jäi eläkkeelle 1947. Eläkkeellä ollessaan hänet ylennettiin vara-amiraaliksi 13. heinäkuuta 1948.
Alukset, joilla palvellut

HMS Lord Nelson 1910
HMS Vampire 3. toukokuuta 1918 – tammikuu 1919
HMS Douglas 1. syyskuuta 1924 – tammikuu 1925
HMS Barham 20. syyskuuta 1926 – heinäkuu 1927
HMS Norfolk 31. joulukuuta 1931 – tammikuu 1934 (ensimmäinen päällikkyys)
HMS Victory 1938
HMS Vindictive 17. joulukuuta 1938 – elokuu 1939
HMS Argus 7. lokakuuta 1939 – huhtikuu 1940
HMS Victorious 15. lokakuuta 1940 – elokuu 1942
Henry Chauvel

| Henry Chauvel |
| --- | --- |

Henkilötiedot
Syntynyt: 16. huhtikuuta 1865 Tabulam, Uusi-Etelä-Wales, Australia
Kuollut: 4. maaliskuuta 1945 Melbourne, Victoria, Australia
Kansalaisuus:   Australia
Sotilashenkilö
Taistelut ja sodat:  Toinen buurisota Ensimmäinen maailmansota
Sotilasarvo:  
Henry George Chauvel (tunnetaan yleisemmin Harry Chauvel; 16. huhtikuuta 1865 – 4. maaliskuuta 1945) oli australialainen sotilaskomentaja ja myöhemmin kenraali, joka taisteli toisessa buurisodassa ja Lähi-idän näyttämöllä ensimmäisessä maailmansodassa.
Chauvelin tytär oli tunnettu australialainen lastenkirjailija Elyne Mitchell.
Aiheesta muualla

Kuvia tai muita tiedostoja aiheesta Henry Chauvel Wikimedia Commonsissa
A. J. Hill: Chauvel, Sir Henry George (Harry) (1865–1945) Australian Dictionary of Biography.  1979 (painettuna). Australian National University. (englanniksi)
Harry Lewing

Harry Helmer Lewing (16. joulukuuta 1923 Helsinki – 14. joulukuuta 2023 Espoo) oli suomalainen elokuvaohjaaja ja -käsikirjoittaja. Hän ansioitui erityisesti lyhytelokuvien tuotannossa. Lewing toimi Elokuvajournalistit -yhdistyksen puheenjohtajana vuosina 1957–1958. Yhdistys tunnettiin elokuva-alan Jussi-palkintojen jakajana vuosina 1944–1962. Lewingin aloitteesta yhdistys nimesi vuosina 1957–1960 joka kuukausi ensi-iltaohjelmistosta ns. kuukauden elokuvan.
Lewing sai Jussi-patsaan vuonna 1953 lyhytelokuvasta The Finnish Sculptor Wäinö Aaltonen
Valikoitu filmografia

The Finnish Sculptor Wäinö Aaltonen (lyhytdokumenttielokuva) 1951, ohjaus, käsikirjoitus
Oma apu – paras apu (lyhytdokumenttielokuva) 1953, ohjaus
Risto Ryti (lyhytdokumenttielokuva) 1956, ohjaus
Joulukuun kuudes 1960 (lyhytelokuva) 1960, ohjaus, käsikirjoitus
Urho Kekkonen (lyhytdokumenttielokuva) 1961, ohjaus
Nuoruuteni savotat 1988, käsikirjoitus
Kirjallista tuotantoa

Operaatio Stella Polaris : romaani. Kirjayhtymä, Helsinki 1977
Nimimerkillä Jean-Martin Roe:
Murha Hollywoodissa : salapoliisiromaani. Kustannustalo, Helsinki 1953
Aiheesta muualla

Harry Lewing Elonetissä.
Harry Lewing Internet Movie Databasessa. (englanniksi)
Heinrich Bruns

Heinrich Bruns
Ernst Heinrich Bruns (4. syyskuuta 1848 Berliini – 23. syyskuuta 1919 Leipzig, Saksa) oli saksalainen matemaatikko, astronomi ja geodeetti. Hän opiskeli Berliinin yliopistossa 1866–1871 ja väitteli siellä. Väitöskirjan otsikko on De proprietate quadam functionis potentialis corporum homogeneorum.
Bruns työskenteli ensin observatorioissa Pulkovassa ja Tartossa. Hän avioitui Pulkovassa tapaamansa Marie Wilhelmine Schleussnerin kanssa. Sen jälkeen hän sai 1876 kutsun Berliinin yliopistoon matematiikan ylimääräiseksi professoriksi ja 1882 Leipzigiin tähtitieteen professoriksi ja observatorion johtajaksi.
Julkaisuja

De proprietate quadam functionis potentialis corporum homogeneorum (väitöskirja; 1871)
Über die Periode der elliptischen Integrale erster und zweiter Gattung (1875)
Die Figur der Erde (1878)
Über die Integrale des Vielkörperproblems(1887)
Wahrscheinlichkeitsrechnung und Kollektivmasslehre (1906)
Aiheesta muualla

Kuvia tai muita tiedostoja aiheesta Heinrich Bruns Wikimedia Commonsissa
Hugh Christopher Budd

Hugh Christopher Budd (27. toukokuuta 1937 Romford –  1. huhtikuuta 2023) oli brittiläinen roomalaiskatolinen piispa. Hänet vihittiin papiksi Brentwoodin hiippakuntaan 8. heinäkuuta 1962 ja nimitettiin Plymouthin hiippakunnan johtoon 19. marraskuuta 1985. Piispaksi vihkiminen seurasi 15. tammikuuta 1986. Pääkonsekraattorina toimi Cyril Edward Restieaux, jota avustivat Michael George Bowen ja Thomas McMahon.
Restieaux oli Buddin edeltäjä Plymouthin piispana.
Budd jäi eläkkeelle 9. marraskuuta 2013.
Henry Chinaski

Henry Chinaski on yhdysvaltalaisen kirjailijan ja runoilijan Charles Bukowskin (1920–1994) omaelämänkerrallinen alter ego, joka esiintyy Bukowskin romaaneissa Postitoimisto (Post Office, 1971), Pystyssä kaiken aikaa (Factotum, 1975), Naisia (Women, 1978), Siinä sivussa (Ham on Rye, 1982) ja Hollywood (Hollywood, 1989) sekä elokuvassa Baarikärpänen (Barfly, 1987), johon Bukowski laati käsikirjoituksen. Lisäksi hahmo esiintyy monissa Bukowskin novelleissa ja runoissa.
Elokuvassa Baarikärpänen Chinaskia esitti Mickey Rourke ja romaanin Factotum elokuvaversiossa Matt Dillon.
Teosten kronologia

Teosten julkaisukronologia ei vastaa todellista aikajärjestystä, todellinen järjestys on seuraava:
Siinä sivussa (Ham on Rye, 1982), Chinaskin lapsuus- ja kouluvuodet 1930-luvun pula-ajan Los Angelesissa.
Pystyssä kaiken aikaa (Factotum, 1975), Chinaskin nuoruusvuodet 1940-luvun Los Angelesissa.
Postitoimisto (Post Office, 1971), Chinaskin aikuisvuodet ja keski-ikä Yhdysvaltain postilaitoksen palveluksessa. Bukowski itse työskenteli postin palveluksessa vuosina 1952–1955 ja 1958–1970.
Naisia (Women, 1978), Chinaskin keski-ikä kirjailijana ja runoilijana. Teos alkaa Chinaskin todetessa olevansa 50 vuotta vanha, joten teos ajoittuu 1970-luvulle.
Hollywood (Hollywood, 1989), Chinaski elokuvan Baarikärpänen käsikirjoittajana 1980-luvulla. Käsikirjoitus julkaistiin jo vuonna 1984 ja elokuva vuonna 1987.
Hohde

| Hohde Group Oy |
| --- | --- |
Perustettu:  2013
Toimitusjohtaja:  Ville Pesonen
Kotipaikka:  Kuopio
Toiminta-alue:  terveyspalvelut
Toimiala:  hammaslääkäri- ja hammaslaboratoriopalvelut
Liikevaihto:  25,6 milj. € (2022)
Liikevoitto:  –2 milj. € (2022)
Henkilöstö:  278 (2022)
Tytäryhtiöt:  Hammas-Hohde Oy Loisto Laboratoriot Oy
Omistaja:  Sentica Partners Ville Pesonen
Kotisivu:  www.hammashohde.fi
Infobox OKVirheellinen NIMI-arvo: 
Hohde on suomalainen terveydenhoitoalan yrityskonserni, jonka päätoimialana ovat hammaslääkäripalvelut. Kuopiossa kotipaikkaansa pitävä konserni pyrkii valtakunnalliseksi, ja tytäryhtiö Hammas-Hohde Oy on kasvanut 2010-luvulta alkaen monin yritysostoin, muun muassa ostamalla vuonna 2023 Pihlajalinnan 16 hammasklinikkaa käsittävät suunterveystoiminnot.
Hohde-konserni tuottaa Pihlajalinna-kaupan jälkeen suun terveydenhuollon palveluita 20 paikkakunnalla, ja sen henkilöstömäärä kaksinkertaistui kaupan myötä noin 250:stä yli 500:n. Konserniin kuuluvalla Loisto Laboratoriot Oy:llä on toimipisteet kymmenessä kaupungissa Suomessa, ja yhtiössä työskentelee noin 100 henkeä.
Ostettuja yrityksiä

2019: Gasellin Hammaslääkärit Oy, Helsinki
2021: Tikkurilan Hammaslääkärikeskus (Oris Oy), Vantaa
2022: PlusTerveys Kvalident Oy, hammaslaboratorio, Helsinki ja Espoo
2022: Hammas & Hammas Pääkaupunkiseutu Oy, Helsinki ja Espoo
2023: Pihlajalinnan hammashoitoliiketoiminta, useita paikkakuntia
2023: Hammaslääkärit Vesala Oy, Ilmajoki, Lapua, Seinäjoki
Hohe Tauern

| Hohe Tauern |
| --- | --- |

Maantiede
 Kansallispuiston alue.
Sijainti:  Itävalta
Päävuoristo:  Alpit
Koordinaatit:  47°04′30″N, 12°41′40″E
Korkein kohta
Nimi:  Großglockner
Korkeus meren-pinnan tasosta:  3 798 m
Hohe Tauern on Keski- ja Länsi-Itävallassa sijaitseva vuorijono. Se on osa Alppeja. Monet Hohe Tauernin huipuista ovat Itävallan korkeimpia, etenkin Tirolin osavaltiossa, jossa sijaitsee myös Itävallan korkein vuori, Großglockner (3 798 m). Hohe Tauernin alueella sijaitsee myös Itävallan ja koko Itä-Alppien pisin jäätikkö, Pasterze.
Vuoristossa on 1981 perustettu Hohe Tauernin kansallispuisto. Alueella on jäätiköitä ja järviä, sekä jokia, joita hyödynnetään tehokkaasti vesivoimassa.
Kuvagalleria

Hohe Tauern
High on Life

| ”High on Life” Martin Garrix ft>  Bonn |
| --- | --- | --- |

Singlen tiedot
 Julkaistu: 29. heinäkuuta 2018
 Tuottaja(t): Matisse & Sadko, Martin Garrix, Giorgio Tuinfort
 Tyylilaji: progressiivinen house
 Kesto: 03.50
 Levy-yhtiö: STMPD RCRDS
Martin Garrixin muut singlet
| ”Ocean” 2018 | ”High on Life” 2018 | ”Burn Out” 2018 |
High on Life on hollantilaisen DJ-tuottaja Martin Garrixin kappale. Kappale sisältää myös laulaja Bonnin esittämiä sanoja ja sen julkaisi STMPD RCRDS singlenä 29. heinäkuuta 2018.  Kappaleen ovat sanoittaneet Garrixin itsensä lisäksi Giorgio Tuinfort, Kristoffer Fogelmark sekä Albin Nedler ja sen tuottivat Matisse & Sadko, Garrix sekä Tuinfort.
Käännös suomeksi
Henry Christensen

| Henry Christensen> Tanskan maatalousministeri |
| --- | --- |
 Hilmar Baunsgaardin hallitus 7. heinäkuuta 1970 – 11. lokakuuta 1971  
Edeltäjä:  Peter Larsen
Seuraaja:  Ib Frederiksen
Kansankäräjäedustaja
 1953–1972  
Venstres Ungdomin puheenjohtaja
 1948–1951  
Edeltäjä:  Jens Peter Petersen
Seuraaja:  P. Givskov Christensen
Henkilötiedot
Syntynyt: 5. tammikuuta 1922 Kööpenhamina, Tanska
Kuollut: 30. joulukuuta 1972 (50 vuotta)
Ammatti:  toimittaja, juristi, poliitikko
Tiedot
Puolue:  Venstre
Henry Christensen (5. tammikuuta 1922 Kööpenhamina – 30. joulukuuta 1972) oli tanskalainen toimittaja, juristi ja Venstren poliitikko. Hän istui kansankäräjillä vuosina 1953–1972 ja toimi Tanskan maatalousministerinä 1970–1971. Vuosina 1948–1951 hän oli puolueensa nuorisojärjestön puheenjohtaja.
Aiheesta muualla

Henry Christensen Tanskan kansankäräjien verkkosivuilla (tanskaksi)
High school

High school (suom. kirjaimellisesti ’korkea koulu’, vaikkei kyseessä ole korkeakoulu) on esimerkiksi Yhdysvalloissa ja Isossa-Britanniassa suoritettava, yleissivistävää koulutusta antava toisen asteen oppilaitos.
High schoolit muistuttavat monessa mielessä Suomen lukioita, ja usein Suomessa high school käännetäänkin lukioksi ja päinvastoin, mutta täysin vastaavia ne eivät ole. High schoolissa ei välttämättä ole osaamiseen liittyviä pääsyvaatimuksia kuten Suomen lukioissa. Myös oppilaiden ikähaarukka poikkeaa Suomen lukioista. Yhdysvalloissa high school on yleensä nelivuotinen, ja siihen kuuluvat luokat 9–12, eli sitä käyvät Suomen lukioikäisten lisäksi myös Suomen perusopetuksen yhdeksännen vuosiluokan ikäiset. Isossa-Britanniassa high schoolia käydään ikävuosina 11–18, eli se kattaa Suomen lukioikäisten lisäksi myös perusopetuksen vuosiluokat 7–9. Siten se muistuttaa jossain määrin Suomen entistä oppikoulua, johon kuului lukion lisäksi keskikoulu.
Yhdysvalloissa useimmat high schoolit tarjoavat samalla sekä yleisiä teoreettisia kursseja (äidinkieltä, matematiikkaa, luonnontieteitä ja yhteiskuntaoppia) että myös esimerkiksi kaupallisia ja teknillisiä erikoiskursseja. Jotkin high schoolit erikoistuvat johonkin alueeseen, kuten maatalouteen, liike-elämään tai kauppaan. Useimmat high schoolit ovat julkisia eli osavaltion kustantamia ja oppilaille maksuttomia. Yksityiset high schoolit rahoitetaan opintomaksuilla tai lahjoituksilla ja apurahoilla. Yksityiset high schoolit tarjoavat usein pääasiassa teoreettisia kursseja myöhempiä collegeopintoja varten. High schooleissa on myös kerhoja, urheilua, koulun järjestämää osa-aikatyötä ja muuta toimintaa.